اليكم هذه القصيده المختاره
-----------------------------------
ياسارق احساس غيرك كيف غنيته
وشلون الابيات مع لحنك تجاوبــــها
وشلون جرحن ماهو جرحــك تبنيته
ومشاعر اهل الشعر ياكيف تسلبها
وعلى اي الاوتار ذاك الجرح غنيته
وقلي بيوت الشعر وش كان متعبها
وياكيف بحر الشعر جيته وعديتـه
وياكيف باسمك بيوت الشعر تغصبها
ابيات سميتها باســمن تسـمــيته
سمـــيتها مانــت ابوهـا لاتحاســبها
لاتوقـع ابـيات شـــــــعر ماتهنيته
مشاعر اهل الشعر عشها لاتلاعبها
ياسارق الشعر عش قافن تمنيته
عش كل الابــيات تعرف قدر كاتـــبها
عش واسأل انجوم ليلك لا تحريته
عــن كل شاعـر عن اجـروح يرتــبها
علــيك صـعبه ومثلـك ماتحــديته
الكاس ماهي بكاسك كيف تشربها
والشعر عن مثلكم صنته وعزيته
وكرمــت قافي وقيــفانن تجاذبــها
لسارق احساس غيره جيت وصيته
بابــيات شـعري نصـيحه له يجـربها
لو صغت شعرك من افكارك وسويته
مثل الشياهين تشـبعها مخالـــبها
وسلامتكم,,,,,,,,,
لشـــــــاعــر (( نايف المسيلي))